**ИНФОРМАЦИЈА**

**О РАДУ МЈЕСНИХ ЗАЈЕДНИЦА И О СТАЊУ И КОРИШЋЕЊУ ОБЈЕКАТА МЈЕСНИХ ЗАЈЕДНИЦА НА ПОДРУЧЈУ ГРАДА БИЈЕЉИНА**

Према програму рада Скупштине Града Бијељина

за 2014. годину мјесних предвиђена је информација

о раду мјесних заједница и о стању и коришћењу објеката

мјесних заједница на подручју Града Бијељина

Информација о раду мјесних заједница и о стању и коришћењу објеката мјесних заједница на подручју Града Бијељина, обухватиће све оне активности и послове из дјелокруга надлежности мјесних заједница на подручју Града Бијељина, које су реализоване у 2013. години. На подручју Града Бијељина егзистира 68 мјесних заједница од којих је на 13. подручју насељеног мјеста Бијељина, преостале мјесне заједнице њих 55 су на руралном подручју Града Бијељина. Сеоске мјесне заједнице највећу пажњу и активности испољавају на изградњи и одржавању комуналне инфраструктуре. Када је у питању комунална инфраструктура мјесне заједнице, свака према својим потребама и стању на терену жели да ријеши питање путне мреже, водоводне мреже, ниско-напонске мреже, јавне расвјете, школских и спортских објеката, објеката које користе мјесне заједнице, проширења мјесних гробаља , као и других питања од заначаја и интереса за грађане у мјесним заједницама.

Потешкоће у сеоским мјесним заједницама, када су у питању некатегорисани путеви, односе се на њихво одржавање, заштиту од узурпације, затрпавања путних јарака или њиховог неодржавања, растиња и живице уз некатегорисане путеве, које је у профилу пута, те доприноси да су путеви непрегледни и тиме је угрожена и сама безбједност учесника у саобраћају. За одржавање некатегорисаних путева потребно је предвидјети већи износ средстава у буџету Града Бијељина. У сарадњи са мјесним заједницама урадити програм одржавања, минималних потребних количина шљунка , као и одредити приоритетне некатегорисане путне правце који су од значаја за мјесне заједнице. Потребно је да се уочене појаве ефикасно и благовремено рјешавају од стране надлежних органа чиме би се јавна добра заштитила а тиме би практично и одржавање изискивало мање новчаних средстава.

Наставити са праксом суфинансирања пошљунчавања некатегорисаних путева уз учешће грађана, у складу са могућностима буџета Града Бијељина.Када су у питању сеоске мјесне заједнице, треба истаћи питање одржавања и газдовања мјесним гробљима. Мјесне заједнице углавном имају потешкоће у одржавању мјесних гробаља јер нису у потпуности успоставиле спровођење Одлуке о гробљима и погребној дјелатности, која регулише ту област, („Службени гласник Општине Бијељина“ број:2/00) а што за последицу има нерационално коришћење земљишта, неуређеност гробаља, неограђеност парцела, и пратеће проблеме у одржавању. Овакво стање доприноси учесталим потребама и захтјевима мјесних заједница за проширењем постојећих гробаља. У претходном периоду ријешена су проширења мјесних гробаља (Велика Обарска, Дворови, Патковача, Магнојевић Доњи,Магнојевић, Средњи Магнојевић), а постоје потребе да се то питање ријеши у Обријежи, Глоговцу, Средњем Драгаљевцу, Тријешници, Новој Јањи и Поповима. Потребно је у наредном периоду дефинисати ову област, како би гробља била уредна, поштовали се прописи и Одлуке и тиме би ово питање било системски ријешено. На подручју сеоских мјесних заједница присутна је појава стварања дивљих депонија комуналног отпада, што повремено изазива потребу њиховог санирања, као и спречавање настанка нових на различитим локалитетима. Уочљиво је да су најчешћи локалитети дивљих депонија везани за напиштене шљункаре, водототоке (канали), као и гомиле у путним јарцима, или неким другим површинама. За све мјесне заједнице постоји организовани одвоз комуналног одпада, али се наведени проблем јавља као последица неодговорног понашања дијела мјештана, који немају закључен уговор са даваоцем комуналне услуге, нити ту услугу плаћају, већ комунални одпад одлажу на недозвољена мјеста или га повремено уништавају, тако што га спаљују.

Како је Скупштина Града Бијељина донијела Одлуке које уређују ову област очекивати је, да ће њихова доследна примјена дати одговарајуће резултате. Изградњу комуналне инфраструктуре у 2013. години карактерише асфалтирање градских улица, сеоских путева, као и изградња, односно проширење водоводне мреже. На основу пријава пројеката мјесних заједница које су мјесне заједнице поднијеле Градској управи Града Бијељина, и изјава грађана да желе бити суфинансијери, расположивим средствима буџета Града Бијељина финасиран је значајан дио пројеката мјесних заједница , по принципу за асфалтирање улица и сеоских путева,Град Бијељина 70%, мјесне заједнице 30%, водоводне мреже,Град Бијељина 80%, мјесне заједнице 20%. Водоводне мреже изграђене су у сљедећим мјесним заједницама:

-Мјесна заједница „Галац“ у дијелу улица Галац и Лозничка у укупној дужини од 366 метара.

-Мјесна заједница „Вељко Лукић“ у дијелу улица Душана Радовића, Мачванске, Стефана Дечанског у укупној дужини од 198,5 метара.

-Мјесна заједница „Ново Насеље“ у дијелу улица Илије Гарашанина и Славонска у укупној дужини од 319 метара.

-Мјесна заједница „Лединци“ у дијелу улица : Петроградска, Димитрија Туцовића, Владимира Гаћиновића, Семберских Ратара у укупној дужини од 683 метра.

-Мјесна заједница „15 Мајевичка“ у дијелу улице Јурија Гагарина у укупној дужини од 116 метара.

-Мјесна заједница „Дашница 1“ у дијелу улице Петра Кочића у укупној дужини од 85 метара.

-Мјесна заједница „Дашница“ у дијелу улице Раје Баничића у укупној дужини од 55 метара.

-Мјесна заједница Дворови у укупној дужини од 451 метара.

-Мјесна заједница Пучиле у укупној дужини од 118 метара.

-Мјесна заједница Доње Црњелово у укупној дужини 98 метара.

-Мјесна заједница Патковача у укупној дужини од 228 метара.

-Мјесна заједница Љесковац у укупној дужини од 156 метара.

Када је у питању асфалтирање Градских улица и сеоских путева у 2013. години извршена су асфалтирања у сљедећим мјесним заједницама:

-Мјесна заједница „Дашница“ дио улице Раје Баничића укупне дужине 105 метара.

-Мјесна зеједница „Филип Вишњић“ дио улице 27. Марта укупне дужине 125 метара.

-Мјесна заједница „15 Мајевичка“ дио улице Метохијске укупне дужине 240 метара.

-Мјесна заједница „Галац“ дио улице Лозничке укупне дужине 153 метара.

-Мјесна заједница „Стари Град“ дио улице солунске укупне дужине 110 метара.

-Мјесна заједница „Вељко Лукић“ дио улице душана Радовића укупне дужине 170 метара.

-Мјесна заједница Јања дио улица Колубарске, Савске, Браће Лазић, укупне дужине 1093 метара.

-Мјесна заједница „Вук Караџић“ дио улица Српске Војске, Васе Пелагића у укупној дужини од 570 метара.

-Мјесна заједница Горња Чађавица (Бумбићи) укупне дужине 1065 метара.

-Мјесна заједница Горње Црњелово (Кокановићи) укупне дужине 430 метара.

-Мјесна заједница Трњаци, некатегорисани пут укупне дужине 310 метара.

-Мјесна заједница Горњи Драгаљевац, Л-42 Горњи Драгаљевац – Забрђе укупне дужине 2000 метара и некатегорисани пут укупне дужине 280 метара.

-Мјесна заједница Велика обарска, некатегорисани пут у засеоцима Буџак и Миљевићи укупне дужине 390 метара.

-Мјесна заједница Патковача, некатегорисани пут укупне дужине 415 метара.

-Мјесна заједница Средња Чађавица некатегорисани пут укупне дужине 820 метара.

-Мјесна заједница Љељенча некатегорисани пут укупне дужине 80 метара.

Када су у питању објекти у мјесним заједнцама, њихово стање и начин коришћења, треба истаћи да на подручју Града Бијељина постоји 74 објекта која користе мјесне заједнице или удружења грађана на подручју мјесне заједнице. Већина тих објеката, у складу са законом о преносу права друштвене својине на јединицу локалне самоуправе („Службени Гласник Републике Српске“ број:70/06) укњижен је у корист Општине Бијељина, осим у случајевима гдје нису имовинско-правни односи ријешени.

Увиђајући потребу да се објекти у мјесним заједницама сачувају од пропадања, приведу намјени, Општина Бијељина је у периоду од 2008.године до 2012.године радила на санацији, доградњи, изградњи домова културе у мјесним заједнцама: Велино Село, Бродац, Јања, Трњаци, Чардачине, Патковача, Попови, Црњелово Горње, Црњелово Доње, Градац, Дворови, Балатун, Остојићево, Пучиле, као и објеката у Кривој Бари, Тријешници, Голом Брду, Јоховцу, Главичицама, Батру, Бањици, „Новом Насељу“ , „Вук Караџић“ и мјесној заједници „Филип Вишњић“. Објекти који користе мјесне заједнице могу се сврстати у двије групе, објекти домова културе и објекте који су мањих габарита а обично их прати назив читаонице.

Објекти домова културе у сеоским срединама се углавном користе за зборове грађана као и друга друштвена окупљања. Обнављањем фестивала села „Знањем пјесмом и игром кроз Семберију“ домови културе су на неки начин приведени основној друштвеној функцији, и постали мјестом окупљања великог броја грађана, посебно младих, јер је у предходном периоду основано и регистровано 13 културно умјетничких друштава у мјесним заједницама (Дворови, Доње Црњелово, Батковић, Велика Обарска, Којчиновац-Чардачине, Драгаљевац Доњи, Суво Поље, Бродац, Нова Јања, Трњаци, Глоговац, Попови, Средњи Драгаљевац), а неколико друштава је у фази оснивања (Балатун, Патковача, Љељенча, Градац). Тренутно су лошем стању објекти домова културе у мјесним заједницама: Загони, Батковић, Међаши, Суво Поље (центар), те је нопходно процијенити има ли економску оправданост евентуална санација ових објеката. Значајан број домова културе изискује потребе за одређеним радовима а то су углавном, санације кровне конструкције, замјену столарије, лимарије, подова и сл. (такви објекти се налазе у мјесним заједницама: Модран, Ченгић, Велика Обарска, Вршани, Горњи Магнојевић, Доња Буковица, Суво Поље). Мјесна заједница Којчиновац, нема објекат, за друштвене потребе, али је утоку изградња објекта који би заједнички користила мјесна заједница и мјесни фудбаслки клуб.

Друга групао бјеката ткз. читаонице су у релативно добром стању изузев објекта у мјесној заједници Доњи Загони, који је у веома лошем стању. На подручју сеоских мјесних заједница постоје и напуштени школски објетки, који су некад коришћени за школску наставу у основном образовању, не користе се више деценија, пропадају и у лошем су стању. Такви објекти се налазе у Батру, Сувом Пољу, Батковићу, Бјелошевцу и Малој Обарској. Домове културе у сеоским мјесним заједницама, користе мјесне заједнице, мјесни фудбаслки клубови, културно-умјетничка друштва, удружења грађана, борци, пензионери, ловци, док у појединим објектима су смјештене амбуланте породичне медицине и поште Републике Српске (Велика Обарска, Горње Црњелово, Доњи Драгаљевац, Главичице, Суво Поље, Ченгић, Горња Чађавица, Вршани, Трњаци, Бродац, Батковић, Модран, Пучиле). Доношењем одлуке Скупштине општине Бијељина о висини накнаде за закуп по метру квадратном, за простор који може бити коришћен у комерцијалне сврхе, стекли су се услови за давање истих, након проведеног поступка лицитације. Како је слабо интересовање потенцијалних закупаца, требало би размислити о евентуалном умањивању износа закупа по метру квадратном. Градске мјесне заједнице користе објекте за потребе својих активности, а стање тих објеката је углавном задовољавајуће. У предходном периоду се није улагало у поједине објекте те је потребно потребно да се у наредном периоду предвиде одређена новчана средства у буџету Града Бијељина, за најнужније санације односно одржавање. Просторије које нису потребне за рад мјесних заједница издате су у закуп, а таквих случајева је у мјесним заједницама „Галац“, „Центар“, и „Филип Вишњић“.

Скупштина Града Бијељина када су у питању објекти које користе мјесне заједнице на подручју Града Бијељина требала би у наредном периоду предвидјети средства у буџету Града Бијељина, и урадити план и програм санације објеката. Такође је потребно донјети Одлуку Скупштине Града Бијељина која би јасно дефинисала услове и начин коришћења објеката у складу са Законом и Статутом Града. Мјесне заједнице на подручју Града Бијељина, у наредном периоду, у сарадњи са Градском управом Града Бијељина, требало би да припреме планове и програме изградње и одржавања објеката комуналне инфраструктуре на подручју сваке мјесне заједнице, што би олакшало планирање и динамику њиховог рјешавања на цјелокупном подручју Града Бијељина. Савјети мјесних заједница у најчешћем случају су слабо активни, ријетко се одржавају њихови састанци, што је вјероватно последица њихових мандата који трају од 2006 и 2007. године. Досадашњи рад Савјета мјесних заједница одвијао се по принципу волонтеризма, без икакве накнаде, што утиче на мотивацију и сам рад Савјета мјесних заједница. Из ових разлога је неопходно размотрити могућност скромне новчане накнаде за представнике мјесних заједница.

У циљу успоставе јединства друштвеног дјеловања на рјешавању заједничких питања и друштвених потреба грађана, неопходно је да се у рад мјесних заједница, непосредно укључе осве политичке странке, организације и удружења грађана, све у циљу побољшања услова живота и рада свих грађана на подручју Града Бијељина.

Информацију припремио

Одсјек за послове мјесних заједница

Шеф одсјека

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_