

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Трг краља Петра I број 9 Бијељина** Тел: ++387 (0) 55/224-511, Факс: ++381 (0) 55/224-510,  e-mаil: [turistbn@gmail.com](mailto:turistbn@gmail.com) **www.bijeljinaturizam.com** |

**ПРОГРАМ РАДА**

**ТУРИСТИЧКЕ ОРГАНИЗАЦИЈЕ БИЈЕЉИНА**

**ЗА 2014. ГОДИНУ**

**Бијељина, фебруар 2014. Године**

**УВОД**

Туристичка организација Бијељина је основана са циљем да врши послове развоја, очувања и заштите туристичке вриједности на територији града Бијељина и друге послове од значаја за развој информативно – пропагандне и промотивне дјелатности у туризму утврђене Законом о туризму, Одлуком о оснивању Туристичке организације Бијељина и Статутом.

Протеклих година Туристичка организација је реализовала бројне активности које су допринијеле препознатљивости нашег града као туристичке дестинације. Град Бијељина тежи да своје цјелокупне туристичке потенцијале више валоризује, за шта има све услове.

Учесталим и свестраним промотивним активностима и наступима, рекламно пропагандним материјалом, манифестацијама и осталим активностима Туристичка организација ће и даље настојати да својим активностима доприноси бољој промоцији града Бијељина као туристичке дестинације али ће радити и на стварању пријатељских културно – спортских и других веза између града Бијељине и градова у окружењу и иностранству.

Улога Туристичке организације Бијељина у наредном периоду биће, као и у досадашњем, свеобухватна промоција нашег града као дестинације са разноврсним и квалитетним туристичким производом, информисање туриста, бројне манифестације, промотивни наступи самостално и са Туристичком организацијом Републике Српске и другим Туристичким организацијама, медијске активности, реализација стратегија развоја туризма сходно програмима Министарства трговине и туризма, Туристичке организације Републике Српске и Града Бијељина.

Туристичка организација Бијељина је планирала да у 2014. години cпроведе активности које се могу груписати на следећи начин:

1. информативно – пропагандна дјелатност
2. израда информативно – пропагандног материјала
3. реализација дефинисаних циљева Стратегије развоја туризма општине Бијељина за период од 2012-2017.године.

**Информативно –пропагандна дјелатност**

Туристичка организација Бијељина ће и ове године обављати основну, информативно пропагандну дјелатност и сарађивати са свим субјектима на подручју града Бијељина у циљу боље промоције и квалитетније понуде.

Поводом свих манифестација у којима је Туристичка организација главни организатор или један од суорганизатора у плану је сарадња са медијима у граду.

У 2014. години планирамо промотивне наступе на следећим манифестацијама:

Фебруар

**35. међународни сајам туризма у Београду** од 27.02.- 02.03.2014. године

По традицији, Туристичка организација ће и ове године узети учешће на највећем и најзначајнијем сајму у региону и то наступом на заједничком штанду Републике Српске. Oвај сајам окупља највеће туристичке организације, агенције, туроператоре, хотеле, градове, бање и земље са свих континената. Значај овог сајма потврђује и чињеница да је је члан Европске асоцијације туристичких пословних сајмова - ETTFA, као и Светске асоцијације туристичких пословних сајмова – ITTFA.

Април

**Међународни сајам туризма и активног одмора у Нишу** од 03.04. – 05.04. 2013.Традиционално окупља најзначајније туристичке субјекте из региона који индиректно учествују у развоју и пласману туристичких производа на домаћем и иностраном тржишту. Туристичка организација Бијељина је до сада узимала учешће на овом сајму и има солидну сарадњу са Туристичком организацијом Ниш.

**23. Међународна туристичка берза и сајам туризма у Будви** од 03.04 - 05.04.2014.

У циљу подизања сарадње са туристичким дјелатницима из Црне Горе, планирамо учешће на овом сајму који је најзначајнија туристичка манифестација у Црној Гори и обухвата презентацију: туристичких дестинација, смјештајних капацитета, угоститељских објеката и услуга, организатора конгреса и различитих манифестација. Овом приликом одржаће се и тематске презентације, промоције, округли столови, панел дискусије и сл.

**Сајам туризма у Новом Саду,** 10.04.-14.04.2014.год.

Други по величини у региону је Новосадски сајам туризма на којем смо и до сада учествовали на самосталном штанду или заједно са осталим Туристичким организацијама из Републике Српске. Искуства са овог сајма показују да је велика заинтересованост туриста из Војводине за нашу регију, која се огледа у великом броју посјета у току године. Ради уштеде а и ради добре сарадње ове године планирамо наступити на заједничком штанду Републике Српске.

Август

**Сајам привреде и туризма у Дервенти**, током августа 2014.године.

Дервента је значајна за промоцију Бијељине јер је релативно близу тако да се може очекивати још већи број посјетилаца из овог града. Досадашња сарадња започета учешћима на овом сајму претходних година требало би да се настави и развија. Имајући у виду да трошак на овом сајму није велики а да би могао да да добре резултате сматрамо да би требало наставити са активностима и на овом тржишту.

Септембар

**„Смедеревска јесен 2014“** , септембар

Туристичке организације Смедерева и Бијељине имају доста добру комуникацију и сарадњу која се огледа и у учешћу Смедерева на сајмовима у Бијељини (Сајам туризма, Сајам пољопривреде), али такође учешће Бијељине на овој значајној регионалној манифестацији дуге традиције.Туристичка организација Бијељина је до сада имала штанд и надамо се да ћемо и ове године на сличан начин представити своју туристичку понуду.

**„Грожђебал 2013“ у Вршцу**, септембар

Грожђебал је манифестација која окупља велики број произвођача вина који су редовни излагачи на сајаму туризма у Бијељини. Оправданост посјете овој манифестацији огледа се у успостављању компактније сарадње.

**„Сајам привреде у Модричи 2014“**, октобар

Модрича, као и Дервента, релативно близу али са нивоом сарадње који би свакако морао бити виши и што се тиче учешћа нашег у Модричи и обрнуто али и промоцији ради веће посјете Бијељини гостију из Модриче.

Новембар

**Међународни сајам туризма и угоститељства „ЛОРИМЕС 2014“ Бања Лука**, новембар

Значајан сајам на коме смо и до сада учествовали је сајам у Бања Луци. Планирамо и ове године узети учешће како би смо наставили промоцију на овом подручју али и како би сарадњу између ТО Бања Лука, ТОРС-а , министарства и ТО Бијељина наставили као изузетно добру.

Децембар

**Берза туризма и угоститељства „У сусрет зими“ на Јахорини,** децембар

Јахорина је најзначајнији зимски туристички центар РС, а је због мале удаљености и најчешћи избор за наше суграђане. Берза на Јахорони је добра прилика за промоцију Бијељине њеним учесницима.

**Израда информативно – пропагандног материјала**

Сходно буџетским и другим могућностима планирамо израду нове брошуре у којој ће бити представљени атрактивни туристички локалитети на подручју града, али и околине. Овим се планира освјежити промоција града на предстојећим сајмовима и манифестацијама на којима ћемо узети учешће. У складу са финансијским могућностима могућа је израда брошуре на енглеском језику.

Постојећи промотивни ДВД изазвао је интересовање на сајмовима на којима је Туристичка организација Бијељина до сада учествовала. Поред српске врезије, израђена су издања на бугарском, њемачком и енглеском језику.

Разгледнице су неопходан детаљ туристичке пропаганде.У претходном периоду урађен је један сет од десетак различитих разгледница Бијељине али ове године планирамо радити нови.

Такође, у плану је израда мапе Града Бијељина, која ће садржати означене значајне туристичке локалитете.

**Организовање манифестација**

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе приредбе, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планира да у 2014. години организује следеће манифестације као **главни организатор**:

Април

**Међународни сајам туризма и гастрокултуре „Бијељинатурист 2014**“

Сајам туризма је већ традиционална манифестација која ће се одржати у другој половини априла и трајаће два дана. Број учесника (излагача) који очекујемо у 2014. години је око осамдесет, углавном су то туристичке организације како из Републике Српске, Босне и Херцеговине, тако и из Србије и других земаља, Туристичке агенције, ресторани, хотели, мотели и други туристички привредници.

Специфичност овог сајма огледа се и у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

Мај

**Међународна умјетничка колонија „Бродац – Дворови –Бијељина 2014**“

Једна од највећих манифестација тог типа у региону је умјетничка колонија „Бродац-Дворови-Бијељина“ као необичан вид промоције сеоског туризма али и укупне туристичке понуде.

Колонија окупља велики број умјетника из различитих дијелова свијета који неколико дана сликају, иконопишу и раде графике инспирисани Семберијом. Сви радови настали током колоније бивају изложени на заједничким изложбама у оквиру колоније. Оно што је најзначајније, а суштински битно за Туристичку организацију је промоција путем личних импресија учесника, који се често поново враћају у наш град.

Колонија има и васпитно - образовни моменат, укључивањем школа из окружења и иностранства гдје талентовани ученици имају несвакидашњу прилику за учење али и за екскурзијске посјете колонији.

Август

**„Бијељинска фићијада 2014“** која се одржава у склопу традиционалних Пантелинских свечаности.

Идеја настала од олдтајмер-шоуа организованог прије пар година прерасла је у бијељинску фићијаду која је окупила неколицину наших суграђана,заљубљеника у овај модел аутомобилске историје. Манифестација окупља учеснике из окружења те је као таква добар вид маркетиншке активности.

Као **суорганизатор** Туристичка организација Бијељина планира да учествује у реализацији следећих манифестација:

Јул

* **„Златни котлић Семберије 2014“**

Одржаће се почетком јула на „Пет језера“ у Бијељини, у организацији спортско-риболовног друштва „Риба“ и Туристичке организације Бијељина, а под покровитељством Града Бијељина. За ову, већ традиционалну манифестацију, очекујемо да се пријави око сто учесника. Кроз ову манифестацију се промовише спортско-риболовни туризам.

* **Мото сусрети „Дани грмљавине“**

Август

* **„Дринска регата 2014“**

Очекујемо, као и претходне године, да учешће узме око 150 пловила, што значи да би било око 1.000 учесника који би се безбједно спуштало дуж 20 километара ријеке Дрине од Јање до Павловића моста. Организатор ове манифестације је Град Бијељина и Туристичка организација.

* **Планинарски сусрети „Тавна 2014“**

**Реализација дефинисаних циљева Стратегије развоја туризма општине Бијељине**

**за период 2012-2017.године**

Туристичка организације Бијељина је већ започела реализацију циљева који су наведени у Стратегији за период од 2012-2017.године. Стратешки циљеви су:

1. *Креирање интегрисане базе података о туристима на основу континуираног истраживања туристичке тражње.*

Један од приоритетних задатака Туристичке организације Бијељина је креирање интегрисане базе података на основу контнуираног истраживања туристичке тражње и формирања дестинацијског идентитета , путем следћих података:

|  |  |  |
| --- | --- | --- |
| Назив | **01.01.2012. – 31.12.2012.** | **01.01.-31.12.2013.год** |
| Број долазака туриста | 17.976 | 21.798 |
| Број остварених ноћења | 40.276 | 44.028 |
| Приход од угоститељско-туристичке дјелатности | 13.241.397 КМ | 15.905.258 КМ |

Из наведених података види се да је у протеклој години дошло до прораста броја долазака туриста, као и броја ноћења, што је проузроковало и пораст укупних прихода угоститељско – туристичке дјелатности.

1. *Организовање конкурса за избор дизајнерских рјешења сувенира Бијељине/Семберије.*

У протеклом периоду ангажовано је више умјетника на изради сувенира Бијељине с циљем попуњавања понуде у нашој сувенирници и инфо центру. На овом пољу планира се наставак активности како би се употпунила понуда сувенира у смислу разноврсности, броја и квалитета.

1. *Развијање интернет портала Туристичке организације Бијељина. Промоција туриситичког производа на друштвеним мрежама.*

2013-е године је урађена је нова web страница, која поред линкова садржи и видео записе. Сајт се редовно ажурира вијестима и најавама активности у Туристичкој организацији Бијељина и туристичкој привреди града. Поред новог сајта урађена је Facebook страницa Туристичке организације Бијељина.

1. *Активности директног маркетинга (привредни субјекти, удружења, образовне установе итд.)*

У протеклом периоду ТОБН је остварила сарадњу Привредном комором подружница Бијељина, као и са бројним хотелима, мотелима и ресторанима на подручју града, као привредним субјектима који су у индиректној вези са развојем туризма. Ученици СШЦ из Јање-Одјељење за угоститељство и туризам биће ангажовани на сајму туризма и гастро културе „Бијељинатурист“. Одабрана група ученика ове школе ће похађати и практичну наставу у просторијама Туристичке организације Бијељина са циљем упознавања са дјелатношћу Туристичке организације и примјеном стечених теоријских знања. Сарадња је такође остварена са бројним удружењима грађана у организовању бројних манифестација : Златни котлић Семберије-СРД “Риба“ ; “ Умјетничка колонија- Удружење ликовних умјетника “Свети Лука“; „Дринска регата“-Еко-пут и ПД “Семберија“, удружење “Академац“ и др.

1. *Промоција женског предузетништва у туризму*

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на Сајмовима туризма и привреде у окружењу и свакако на Сајму туризма Бијељинатурист. У сарадњи са Министарством трговине и туризма РС, ТОБН планира од фебруара до априла 2014. организовати „Радионице за обуку жена“ које зу заинтересоване за запослење у сеоском туризму и израду предмета старих заната (везење, ткање, грнчарство итд).

1. *Едукација запослених у Туристичкој организацији Бијељина*

Министарство трговине и туризма је упутило јавни позив за обуку туристичких водича и ТОБН ће узети активно учешће у обуци и верификовњу потенцијалних кандидата у наредном периду. На овај начин би се у оквиру ТО БН оспособила неопходна водичка служба.

1. *Израда туристичког инфо центра са сувенирницом*

ТОБН је опремила и извршила све неопходне припреме за отварање Инфо центра и сувенирнице на Тргу краља Петра Карађорђевића бр.9.

1. *Туристичка сигнализација*

ТОБН је у сарадњи са Градом Бијељина уз подршку Министарства трговине и туризма 2012-е године започела постављање туристичке сигнализације. 2013. године смо заједно са Комисијом за израду пројеката Административне службе Града Бијељина конкурисали према Министарству трговине и туризма за додјелу средстава за наставак започете активности постављања туристичке сигнализације у граду и околини.

**ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2014. ГОДИНУ ПРЕМА ПРОГРАМУ РАДА**

Фебруар

* Међународни сајам туризма у Београду

планирано буџетом – 700,00 КМ

Април

* Четврти међународни сајам туризма и гастрокултуре у Бијељини

планирано буџетом -24.200,00КМ

1. Трошкови закупа сале 3.000,00 КМ
2. Трошкови пропагандног матријала за сајам 400,00 КМ
3. Трошкови рекламе и медијског информисања 1.000,00 КМ
4. Трошкови смјештаја-храна и пиће за учеснике сајма 17.900,00 КМ
5. Трошкови пропагандног материјала (мајице) 1.000,00 КМ
6. Путни трошкови 400,00 КМ
7. Остали трошкови 500,00 КМ

* Међународни сајам туризма у Нишу

планирано буџетом ***–*** 800,00 КМ

* Међународна туристичка берза и сајам туризма у Будви

планирано буџетом – 1.500,00 КМ

* Сајам туризма у Новом Саду

Планирано буџетом – 1.000,00 КМ

Мај

* Четврта међународна умјетничка колонија „Бродац-Дворови-Бијељина „

планирано буџетом – 24.100,00 КМ

1. Трошкови платна (за 30 учесника) 2.500,00 КМ
2. Трошкови четкица, боја, платна 1.500,00 КМ
3. Трошкови превоза 2.500,00 КМ
4. Смјештај, храна, пиће (за 30 учесника) 15.700,00 КМ
5. Трошкови пропагандног материјала 1.000,00 КМ
6. Путни трошкови 400,00 КМ
7. Остали трошкови 500,00 КМ

Јун

* „Златни котлић Семберије 2014“

планирано буџетом 3.650,00 КМ

1. Трошкови пића 3.000,00 КМ
2. Трошкови хране 500,00 КМ
3. Путни трошкови 150,00 КМ

* Мото сусрет „Дани грмљавине“

планирано буџетом- 600,00 КМ

Август

* „Дринска регата 2014“

планирано буџетом – 5.250KM

1. Трошкови акредитација и бројева 300,00 КМ
2. Трошкови хране и пића 500,00 КМ
3. Трошкови рекламе 300,00 КМ
4. Трошкови ропагандног материјала (мајице) 4.000,00 КМ
5. Путни трошкови 150,00 КМ

* Бијељинска фићијада 650,00КМ

1. Трошкови хране и пића 500,00 КМ
2. Путни трошкови 150,00 КМ

* Сајам привреде и туризма у Дервенти

планирано буџетом – 300,00 КМ

* Планинарски сусрет „Тавна 2014“

Планирано буџетом – 400,00 КМ

Септембар

* Манифестација „Смедеревска јесен“

планирано буџетом – 500,00 КМ

* Манифестација „Грожђебал“ у Вршцу

планирано буџетом – 500,00 КМ

* Сајам привреде у Модричи

планирано буџетом – 300,00

Новембар

* Сајам туризма и угоститељства у Бања Луци „ЛОРИМЕС 2014“

планирано буџетом – 700,00 КМ

Децембар

* Берза туризма и угоститељства „У сусрет зими“ на Јахорини;

отварање зимске туристичке сезоне

планирано буџетом – 500,00 КМ

Број: 204/14 Предсједник Управног одбора

Датум: 28.02.2014.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Милорад Тодоровић