**И З В Ј Е Ш Т А Ј**

**О РАДУ ЦЕНТРА ЗА СОЦИЈАЛНИ РАД ЗА 2013. ГОДИНУ**

Програмом рада Скупштине града

Бијељина, за 2014. годину, предвиђено

је разматрање Извјештаја о раду Центра

за социјални рад у 2013. години са

Програмом рада за 2014.годину.

Циљ Извјештаја је упознавање са

стањем у области социјалне заштите и

функционисањем Центра за социјални

рад.

Информација је урађена на основу

евиденције и докумантације којом

располаже Центар за социјални рад.

Центар за социјални рад Бијељина, чији је оснивач град, као установа социјалне заштите са јавним овлаштењима, непосредно се бави рјешавањем права из области социјалне, породичне и дјечије заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, Одлуке о проширеним правима и услугама у области социјалне заштите те других прописа који регулишу питања из ових области. Поред јавних овлашћења Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у социјалној заштити, планира и иницира развој нових услуга, води евиденцију о корисницима те пруженим мјерама и услугама.

Основу развоја социјалне заштите чини Стратегија развоја социјалне политике града Бијељина 2008-2015 чију реализацију прати Координациони одбор за социјалну заштиту, који је кроз посебну Информацију, о досадашњем раду, упознао Скупштину града Бијељина.

У циљу што ефикаснијег обављања своје дјелатности Центар остварује редовну сарадњу са Административном службом града Бијељина - Одјељење за друштвене дјелатности, Црвеним крстом, судовима, тужилаштвом, здравственом службом, Центром јавне безбиједности, основним и средњим школама, другим центрима, те организацијама и институцијама, као и удружењима грађана, како у локалној заједници, тако и ван ње.

**I - ОРГАНИЗАЦИЈА РАДА**

Унутрашња организација Центра прилагођена је ефикаснијем обављању послова из свог дјелокруга на територији града Бијељинe.

На пословима и задацима Центрa aнгажовано је 29 стално запослених радника; директор, 10 социјалних радника, 3 правника, 2 психолога, 1 специјални педагог, педагог-психолог 1, дефектолог 1, рачуноводство 2, администрација 2, АОП 1, послови дјечије заштите 3, помоћни радници 2. Поред стално запослених, ангажовани су и два приправника-волонтера, дипломирани правник и педагог, као и један психолог на замјени радника на боловању.

Центар обавља послове и радне задатке из утврђеног дјелокруга и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединих извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине сви руководиоци одјељења.

У складу са Правилником о унутрашној организацији послова и радних задатака у ЈУ Центар за социјални рад формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада.

- **Одјељење општих послова** бави се пословима администрације, финансија, набавке, пријема и обраде захтјева, дописа, архиве и другим пословима који нису директно везани за област социјалног рада.

- **Одјељење за социјалну заштиту и рад у мјесним заједницама** ради на пословима:

1. новчана и материјална давања (основна и проширена права)

2. смјештај у установу и збрињавање у хранитељску породицу

3. лица са посебним потребама

4. специфичне категорије (душевни болесници, зависници, инвалидна лица, лица са друштвено неприхватљивим понашањем)

- **Одјељење за породично-правну заштиту** ради на пословима:

1. заштита од насиља у породици, трговине људима и за заштиту малољетника од злостављања и занемаривања

2. породични односи, бракоразводи, мирења и ванбрачне заједнице

3. старатељство, усвојења и дјеца без родитељског старања

4. малољетна лица у сукобу са законом

- **Одјељење за подршку** чине:

1. Правна служба – 3 правника

2. Педагошко-психолошка служба – 2 психолога и један педагог-психолог

Кроз рад одјељења и служби реализују се облици, мјере и услуге социјалне заштите.

**II – ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

**А. ОСНОВНА ПРАВА**

Крајем маја 2012. године, усвојен је нови Закон о социјалној заштити (Службени гласник Републике Српске бр. 37/12) чија је примјена почела од 1. јуна 2012. године. Овим Законом регулисана су следећа права у области социјалне заштите становништва:

- новчана помоћ

- додатак за помоћ и његу другог лица

- једнократна новчана помоћ

- подршка у изједначавању могућности дјеце и омладине са сметњама у развоју

- смјештај у установу

- збрињавање у хранитељску породицу

- помоћ и њега у кући

- дневно збрињавање

- савјетовање.

1. **Новчану помоћ** остварују лица неспособна за рад, без примања, имовине и обавезних издржавалаца. На почетку 2013. године новчану помоћ користило је 318 домаћинства са 376 лица. У току године ово право је престало за 73 лица, док је право стекло 69 нових корисника, тако да је на крају године било 304 корисника са 360 лица.

Висина новчане помоћи износи:

- За једног члана 122,70 КМ - 255 корисника

- За двочлану породицу 163,60 КМ - 35 породица

- За трочлану породицу 196,32 КМ - 10 породица

- За четворочлану породицу 220,86 КМ - 1 породица

- За породицу са пет и више чланова 245,40 КМ - 3 породице.

Број корисника овог права у посљедње четири године креће се у распону од 344 до 412 лица. Средства намјењена за ову сврху знатно повећана, услед повећања висине новчане помоћи са 60 КМ на 122,70 КМ, за појединца.



2. **Додатак за помоћ и његу другог лица**, остварују лица неспособна за самосталан живот, без обзира на сроднике и имовинско стање. Ово право утврђује се на основу налаза и мишљења и препоруке Првостепене стручне комисије за утврђивање способности лица у поступку остваривања права из социјалне заштите и утврђивање функционалног стања корисника. У току године, Центар је извршио преиспитивање услова за коришћење овог права. У току поступка, Комисија је обрадила укупно 1654 захтјева, од чега је 1194 старих корисника овог права и 460 нових. Корисници овог права разврстани су у двије категорије. Висина додатка за I категорију износи 20%, а за II 10% од просјечне нето плате остварене у Републици Српској у протеклој години. На почетку 2013. године ово право је користило је 1275 лица. Након обављеног поступка преиспитивања права, за 351 лице право је престало. На крају године било је 649 корисника у првој и 622 корисника у другој категорији, што је укупно 1271 корисник. Новчани мјесечни износ по кориснику износио је 163,60 КМ за прву и 81,80 КМ за другу категорију.



3. **Право на једнократну новчану помоћ** остварују лица која се нађу у стању социјалне потребе, а у складу са Законом о социјалној заштити. Ово право може се остварити два пута у току године у максималном, укупном годишњем, новчаном износу који одговара износу три висине новчане помоћи према броју чланова подносиоца захтјева, а највећи годишњи износ може бити до 694,05 КМ (за породицу са 5 и више чланова).

У 2013. години одобрено су 870 једнократних новчаних помоћи, што је у односу на претходне године 15% мање. Разлог за ово је смањење средстава за ову сврху у односу на претходне године. Највећи износ одобрене једнократне новчане помоћи био је 280 КМ а најмањи 20 КМ. Просјечан износ помоћи био је 59,02 КМ што је за око 44% мање него у претходној години.

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова електричне енергије и других комуналних услуга.



4. **Право на смјештај у установу социјалне заштите** у 2013. години користило је 46 лица од чега је 19 дјеце и 27 одраслих особа. Дјеца су смјештена у Дјечијем дом „Рада Врањешевић“ у Бања Луци (7 дјеце), СОС Киндердорф (4 дјеце), Заводу за женску дјецу и омладину у Вишеграду (2 дјеце), Школи са домом за ученике оштећеног слуха и говора у Крагујевцу и Земуну (5 дјеце) и Заводу за збрињавање ментално инвалидних лица у Фојници (1 дијете).

Одрасла лица смјештена су Дому за мушку дјецу и омладину Чиркин Поље (8 лица), Завод за заштиту женске дјеце и омладине у Вишеграду (8 лица), ЈЗУ Болници за хроничну психијатрију Модрича (3 лица), Дому за дјецу и омладину у Сремчици (1 лице), Специјалном завод Никола Шуменковић (1 лице), Дому за стара лице Кисељак (2 лица), Дому за пензионере и стара лица, Источно Сарајево (1 лице), Геријатрији Бања Лука (1 лице), „Слађур“ Бијељина (1 лице), Центру за пружање његе „Дуга“ (1 лице).

5. **Право на збрињавање у хранитељску породицу** користилa су 24 лица, од чега 22 дјеце и 2 одрасле особе. Овакав облик заштите све се чешће користи јер је бољи и прихватљивији од смјештаја у установе социјалне заштите.

Центар има 45 регистрованих хранитељских породица спремних да прихвате лица на смјештај. Тренутно је ангажовано 18 ових породица. При Министарству здравља и социјалне заштите Републике Српске у току је израда Правилника о хранитељству којим ће бити дефинисани услови и начин стицања статуса хранитељских породица, надзор над хранитељством као и друга питања од значаја за ово право.

6. **Право на** **његу и помоћ у кући** је према новом Закону основно право и у протеклој години користило га је 14 лица. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл. Примјетно је да је са аспекта остваривања овог права повећана потреба за овим видом услуга.

7. **Право на подршку у изједначавању могућности дјеце и омладине са сметњама у развоју** користило је 2 дјеце са сметњама у слуху и говору у специјализованим установама. Ради се о дјеци која се према степену оштећења, након завршене основне школе, могу оспособити за одређена занимања а ту потребу не могу задовољити у локалној заједници.

8.У складу са Законом о социјланој заштити, здравствено осигурање преко Центра остварују корисници новчане помоћи, корисници додатка за помоћ и његу другог лица и лица смјештена у установе социјалне заштите и у хранитељске породице, под условом да то право нису могли остварити по неком другом основу. У току прошле године, овај вид заштите користило је 238 лица. Годишњи допринос за здравствено осигурање износи око 65 КМ по лицу, на шта је на нивоу године утрошено 191. 563, 21 КМ.

**Б. ПРОШИРЕНА ПРАВА**

У складу са чланом 11. Закона о социјалној заштити, јединице локалне самоуправе могу одлуком, у складу са потребама становништва, утврдити и друга права из области социјалне заштите, услове и критеријуме за остваривање тих права.

Одлуком о проширеним правима и услугама у области социјалне заштите (Службени гласник града Бијељина бр. 05/13), Град Бијељина утврдио је следећа проширена права и услуге:

**1. Задовољење стамбених потреба**

У објекту „Сиви дом“, у улици Војводе Петра Бојовића 145, обезбјеђен је смјештај за девет породица са петнаест чланова домаћинства, док је пет корисника смјештено у објекту у улици Милована Глишића. Све текуће трошкове (струја, вода, смеће, поправке и сл.) сноси Центар.

За пет корисника плаћан је смјештај у износу од по 100 КМ мјесечно.

Објекат „Сиви дом“ у улици Војводе Петра Бојовића број 145 незадовољава стандарде колективног становања (објекат је монтажни и нема употребну дозволу, рок употребе објекта је истекао, инсталације су дотрајале) због чега је неопходно што хитније рјешавати даљи статус овог објекта, на начин да се или побољшају услови становања (комплетно реновирање објекта) или да се објекат угаси а корисници збрину на други начин. У циљу заштите корисника-станара овог објекта, Центар је, у току прошле године, ангажовао стручно лице који има задатак да три пута дневно обилази објекат и просторије у објекту и прати употребу пећи на чврсто гориво и електричних уређаја.

**2. Право на смјештај у властиту породицу**

Право на смјештај у властиту породицу остварују лица чија је неспособност наступила прије 15-те године живота, која су према налазу комисије у потпуности зависна од помоћи друге особе те нису обухваћена васпитно-образовним процесом. Овим правом пружена је подршка породицама која у свом домаћинству имају лица која испуњавају услове за смјештај у установу социјалне заштите а то право не користе. У протеклој години ово право је користило 145 лица а висина накнаде износила је до 130,00 КМ.

**3. Обезбјеђење огрева, одјеће и обуће**

Свим корисницима новчане помоћи (312) обезбјеђен је огрев, односно новчана накнада за набавку огрева у износу од по 150,00 КМ.

За 7 корисника купљене су пећи на чврсто гориво.

**4. Субвенција комуналних трошкова**

У протеклој години субвенционисана је потрошња воде за 86 корисника новчане помоћи по 3 м3 по члану породичног домаћинства и одвоз смећа за 77 корисника, у висини цијене коштања истог.

**5. Помоћ за школовање и образовање**

Лицима на смјештају у установама социјалне заштите, у два наврата, обезбјеђена су новчана средства у висини од 25% од мјесечне цијене смјештаја у установу за набавку сезонске гардеробе.

За дјецу на домском смјештају и школовању обезбјеђен је школски прибор и уџбеници.

Поред тога, за 140 дјеце из социјално угрожених породица обезбијеђени су уџбеници и прибор за школу, док су за 10 дјеце плаћани трошкови превоза од куће до школе.

**6. Помоћ у натури**

Центарје у сарадњиса Општинском организацијом Црвеног крста и Удружењем „Нада“ и ове године организовао акцију прикупљања средстава за набавку пакета хране и хигијенских пакета пред Новогодишње и Божићне празнике. Обезбјеђено је 170 пакета.

Ову акцију су подржали: Петрић доо Вршани, Ерић-М доо Даздарево, Меридијан доо, Апотека Хигра-Сарић, Ад Град, Спорт вижн, Биомикс доо, Фалкон доо, Позамантерија експорт-импорт доо, Призма доо, ЛД доо, Спектар дринк доо, Уникредит банка,и два грађанина: Алија Бегановић и Рамо Суљић.

Евангелистичка црква из Грозберна (Њемачка) и ове године обезбједила је 100 пакета одјеће и хигијенских пакета која су подјељена старим лицима.

**7. Право на коришћење Јавне кухиње**

Јавну кухињу у протеклој години користило је 245, углавном старијих лица без породичног старања. Одабир корисника врши Центар за социјални рад, дистрибуцију Црвени крст а средства за храну и спремање хране Административна служба Града Бијељина.

Храна се дијели на шест пунктова, четири у граду и два у Јањи.

**Ц - ОСТАЛИ ОБЛИЦИ ЗАШТИТЕ, МЈЕРЕ И УСЛУГЕ**

**1. Старатељство**

Старатељством у 2013. години било је обухваћено 286 лица. Сталним старатељством обухваћено је 148 лица од чега је 53 дјеце и 95 одраслих лица. Привременим старатељством обухваћено је 138 лица од чега је 82 дјеце и 56 одраслих лица.

У поступку закључивања малољетничког брака дато је мишљење у једном случају.

**2. Породично-брачни односи**

У току прошле године поднијето је 139 захтјева за мирење брачних другова или 10% више у односу на 2012. годину (126 у 2012. години). Ријешено је 134, док је рјешавање пет преосталих захтјева у току.

У 18 случајева постигнуто је мирење док је у 81 случају постигнут споразум по питању развода брака и повјере малодобне дјеце. У 2 случаја, Центар се огласио ненадлежним. У 9 случајева сачињен је једнострани извјештај јер један од супружника не живи на територији града Бијељина, док је у 13 случајева поступак обустављен.

Центар је сачинио 69 извјештаја за потребе суда у поступцима развода брака.

Издржавање супружника и дјеце рађено је у 18 случајева.

Центар је спровео 34 поступка повјере дјеце из ванбрачних заједница и 57 поступака регулисања начина одржавања личних односа дјетета са родитељем са којим не живи. У 14 случајева поступак је поновљен због жалбе једног од супружника.

Овим поступцима обухваћено је 460 дјеце.

**3. Насиље у породици**

У 2013. години евидентирано је 132 случаја породичног насиља (105 у 2012. години) што је за око 30% више него у 2012. години. Најчешће жртве насиља у породици су жене - у 103 случаја, мушкарци у 22 случаја и дјеца у 4 случаја.

Центар је сачинио 105 извјештаја за полицију, 7 извјештаја за Окружно тужилаштво а три жене и троје дјеце привремено су смјештене у склониште за жртве насиља док је двоје дјеце издвојено из породице и збринуто у хранитељску породицу.

Пријаву насиља у породици, Центар најчешће добија од полиције – у 98 случајева, док се у 24 случаја жртва насиља у породици директно обратила Центру. У осталим случајевима, Центар је добио сазнања од грађана и других институција.

**4. Разврставање дјеце и омладине са сметњама у развоју**

Првостепена стручна комисија за процјену потреба и усмјеравање дјеце и омладине са сметњама у развоју обрадила је 145 дјеце, (од чега је 25 из других општина) што је за око 10% више него прошле године. Највише дјеце је са вишеструким сметњама 67, 31 са тјелесним оштећењима и хроничним обољењима, 21 са интелектуалним оштећењима, 16 са психичким поремећајима и обољењима, 4 са оштећењем вида, 2 са оштећењем слуха и 1 са оштећењима у гласовно говорној комуникацији.

У складу са Правилником о раду наведене Комисије, иста доноси налаз и мишљење који представља основ за остваривање права дјеце са посебним потребама (права из области социјалне заштите, дјечије заштите, образовања, пензијско-инвалидске заштите и др.).



**5. Малољетници у сукобу са законом**

У 2013. години регистровано је 105 малољетних лица у сукобу са законом, (што је готово 100% више него у 2012. години). Од укупног броја регистрованих, 76 малољетника је евидентирано по кривичној одговорности због кривичних дјела (разбојништво, тешка крађа, крађа, лажна пријава, промет и трговина оружјем итд), 25 малољетника по основу прекршаја из Закона о јавном реду и миру и Закона о безбиједности саобраћаја и 4 малољетника су кривично неодговорна, тј. млађа од 14 година, док је 12 рецидивиста.

Малољетницима је, због почињених кривичних дјела, изречено 38 васпитних мјера и то: 4 појачана надзора органа старатељства, 20 укора, 5 мера полицијског упозорења, 7 условних осуда. и 2 заводске мјере упућивања у Васпитно поправни дом ( од којих је у току године једна приначена у меру смештаја у посебну установу за лечење и осособљавање). Обустављена су 22 поступка, најчешће због примјене начела опортунитета и процене да се ресоцијализација може постићи без судског поступка, затим због већ изречених васпитних мера малолетним починиоцима кривичних дела (које су биле на снази ), па би покретање поступка или изрицање неке друге мере било непотребно, као и у случајевима када се поступак не покреће због година малолетника (испод 14 година старости, јер су кривично неодговорни).

У раду са малољетницима посебан акценат се ставља на сарадњу са школама. Током 2013. године Центар је, по захтјеву школа, учествовао у раду са 25 ученика са асоцијалним понашањем.

И у 2013. години Центар је учествовао у пројекту Бироа за људска права Тузла „Заштита дјеце у ризику и дјеце у правосудном систему Босне и Херцоговине“. Пројекат се односио на заговарање идеје о примјени алтернативних мјера у поступању са малољетницима у сукобу са законом. У оквиру истог пројекта одржане су радионице у пет средњих и пет основих школа на подручју Града Бијељина са темом спречавање вршњачког насиља у школама.

**6- Остале активности**

.

Поред наведеног Центар је урадио низ анализа, извјештаја, мишљења како за своје тако и за потребе других институција и установа.

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано око 500 домаћинстава са око 1500 чланова који су се из одређених разлога нашли у стању социјалне потребе и којима је пружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

**Д – ПРАВА ИЗ ЗАКОНА О ДЈЕЧИЈОЈ ЗАШТИТИ**

У складу са Законом о дјечијој заштити додатак на дјецу у 2013. години користило је 3553 дјеце из 2548 породица (у 2012. године је било 3630 дјеце из 2596 поридица).

Број породица гдје дјечији додатак прима једно дијете је 1908, двоје дјеце 952 и троје дјеце 184.

Висина дјечијег додатка на друго и четврто дијете износила је 35 КМ, за треће дијете 70 КМ док је увећани дјечији додатак за вулнерабилне категорије дјеце био 90 КМ и њих је у протеклој години било 509.

Право на помоћ за опрему новорођенчета, у износу од по 250 КМ, користило је 933 новорођенчета.

Матерински додатак, у износу од 70 км. остварило je 598 незапослених породиља.

Право на накнаду плате за вријеме породиљског одсуства остварила је 421 запослена породиља.

Влада Републике Српске је за свако треће, односно четврто новорођено дијете, обезбиједила је једнократне новчане помоћи у износу од 600 КМ за треће , а 450 за четврто дијете, а такве дјеце је било 172.

У склопу пројекта „Социјализација и рекреација дјеце“, који се, неколико година уназад, проводи кроз љетовање дјеце у Кумбору, (Република Црна Гора) омогућено је љетовање за 105 дијеце из социјално угрожених породица, дјеце погинулих бораца и инвалида рата и дјеце са посебним потребама.  Средства за регулисање права из Закона о дјечијој заштити обезбјеђује Јавни фонд за дјечију заштиту и она у 2013 години су износила 4.820.778,47 КМ.

**ЗАКЉУЧАК**

Да Административна служба Града Бијељина - Одјељење за друштвене дјелатности у сарадњи са Центром за социјални рад Бијељина да сачини приједлог рјешавања статуса објекта „Сиви дом“ који би Скупштина Града Бијељине исто разматрала у оквиру Информације о заштити социјално угроженог становништа.

Неповољна социоекономска ситуација доводи до значајног повећања броја корисника социјалне заштите, те је неопходно обезбједити финансијску подршку за реализацију права из Закона о социјалној заштити као и редовну исплату новчаних накнада корисницима а која су у надлежности Града.

Такође, број запослених стручних радника неопходно је ускладити са нормативнима и стандардима стручног рада у центрима за социјални рад.

Приступити реализацији ранијих закључака Скупштине Града Бијељина нарочито изградњу Центра за социјални рад Бијељина и Дневног центра за дјецу са посебним потребама.

ИЗВЈЕШТАЈ О ФИНАНСИЈСКОМ ПОСЛОВАЊУ У 2013. ГОДИНИ

**ПРИХОДИ :**

**2012 2013**

3.505.694,00 КМ 4.560.318,00 КМ

**РАСХОДИ :**

**А) ЛИЧНА ПРИМАЊА 2012 2013**

411 111 НЕТО ПЛАТЕ 303.319,94 KM 302.959,71 КМ

411 191 ПОРЕЗ НА ПЛАТУ 32.841,28 KM 31.765,19 КМ

411 192 ДОПРИНОСИ НА ПЛАТУ 159.438,11 KM 164.864,55 КМ

411 211 НАКНАДА ЗА ПРЕВОЗ 10.050,03 KM 9.999,58 КМ

411 221 ТОПЛИ ОБРОК 52.038,06 KM 55.327,63 КМ

411 222 РЕГРЕС 21.416,00 KM 28.800,00 КМ

411 223 ЗИМНИЦА 18.718,50 KM 28.800,00 КМ

411 224 ОГРЕВ 18.718,50 KM 28.800,00 КМ

411 232 ЈУБИЛАРНЕ НАГРАДЕ 11.551,58 KM -

411 236 ПОМОЋ ЗА СМРТ ЧЛ.ПОР. 1.642,00 KM -

411 291 ПОРЕЗ НА НАКАДЕ 12.301,93 KM 15.747,63 КМ

411 292 ДОПР.НА НАКНАДЕ 66.898,98 KM 77.562,21 КМ

УКУПНО 708.934,91 KM 744.626,50 КМ

**Б) МАТЕРИЈАЛНИ ТРОШКОВИ 2012 2013**

412 200 ЕЛ.ЕНЕРГИЈА,.УГАЉ, 8.586,78 КМ 9.879,53 КМ

412 200 КОМУНАЛНЕ УСЛУГЕ 16.003,46 КМ 20.233,18 КМ

412 300 КАНЦ.МАТЕРИЈАЛ 12.708,92 КМ 12.680,41 КМ

412 500 ТЕКУЋЕ ОДРЖАВАЊЕ 6.595,99 КМ 1.538,05 КМ

412 600 ДНЕВНИЦЕ 2.954,50 КМ 1.405,20 КМ

412 600 БЕНЗИН 7.993,00 КМ 1.721,30 КМ

412 700 ОСИГУРАЊЕ 2.480,63 КМ 2.809,06 КМ

412 900 УПРАВНИ ОДБОР 24.964,25 КМ 24.875,64 КМ

412 900 УГОВОРЕНЕ УСЛУГЕ 10.400,18 КМ 9.664,88 КМ

УКУПНО 92.687,71 KM 84.807,25 КМ

**Ц) СОЦИЈАЛНА ЗАШТИТА 2012 2013**

I ОСНОВНА ПРАВА

416 111 НОВЧАНА ПОМОЋ 392.471,02 КМ 506.109,71 KM

416 112 ПОМОЋ И ЊЕГА ДР.ЛИЦА 1.066.377,50 КМ 1.880.807,40 KM

416 113 ПОМОЋ ЗА ОСПОСОБЉ.ЗА РАД 16.758,40 КМ 6.000,00 KM

416 114 ЈЕДНОКРАТНЕ ПОМОЋИ 80.444,60 КМ 51.347,40 KM

416 119 ПОРОДИЧНИ СМЈЕШТАЈ 92.766,89 КМ 106.273,91 KM

416 312 ПОМОЋ У КУЋИ 31.022,02 КМ 22.180,10 KM

416 313 ДОМСКИ СМЈЕШТАЈ 286.733,44 КМ 311.507,00 KM

II ПРОШИРЕНА ПРАВА

416 119 СРЕДСТВА ЗА УЏБЕНИКЕ 19.245,50 КМ 21.494,00 KM

416 119 ПОМОЋ ЗА ОГРЕВ И ОДЈЕЋУ 43.400,00 КМ 47.360,30 KM

416 119 СМЈЕШТАЈ У ВЛАСТ.ПОРОДИЦУ 191.782,60 КМ 199.619,50 KM

416 319 ОДЈЕЋА И УЏБЕНИЦИ Д.ДЈЕЦЕ 2.797,50 КМ 1.323,00 KM

416 319 СУБВЕНЦИЈЕ КОРИСНИКА 8.740,05 КМ 7.772,70 KM

416 211 ЗДРАВ.ЗАШТИТА КОРИСНИКА 231.783,75 КМ 191.563,21 KM

III ОСТАЛИ ТРОШКОВИ

412 300 ТР.ЉЕКАРСКЕ КОМИСИЈЕ 28.136,48 КМ 41.079,28 КМ

412 900 ТР.МОБИЛНОГ ТИМА 3.233,90 КМ 2.936,37 КМ

416 300 ТР.ДЕЛОЖИРАНИХ КОРИСНИКА 11.812,29 КМ 14.178,52 KM

412 700 ТР.ОТПРЕМЕ УПУТНИЦА 52.886,07 КМ 68.464,07 КМ

416 300 ТР. НАСИЉА У ПОРОДИЦИ 1.200,00 КМ 719,84 KM

416 300 ТР.ДНЕВНОГ ЦЕНТРА - 5.822,92 КМ

УКУПНО 2.561.590,01 KM 3.486.559,23 KM

ПРИХОДИ

Укупни приходи добијени од Буџета износе 4.560.318,00 км и већи су за 30,10% у односу на 2012. годину.

РАСХОДИ

Лична примања

Издаци за лична примања у 2013.години износили су 744.626,50 КМ, 5,04 % више него у 2012. години. Запослено је 30 радника и 2 волонтера. Нето плата је обрачуната по просјечној цијени од 110,00 КМ. Што се тиче осталих обавеза према радницима: регрес је исплаћиван у мјесечном износу од 80,00 КМ, зимница и огрев, такође по 80,00 КМ. Топли оброк је износио 185,00 КМ.

Материјални трошкови

Издаци за материјалне трошкове кретали су се у оквиру планираних. Изузетке представљају трошкови текућег одржавања, дневнице за службени пут и трошкови бензина. За ове ставке утрошено је знатно мање средстава од планираних. Ребалансом буџета средства за ове намјене су умањена за 10%.

СОЦИЈАЛНА ЗАШТИТА

Средства за ову намјену износила су 3.690.132,00 КМ, 80,92 % од укупних средстава која је Центар добио у 2013. години.

Новчана помоћ

Укупно је за ову намјену планирано 330.000,00 КМ. Ребалансом буџета повећана су средства за ове намјена на 519.487,00 КМ. Утрошено је 506.109,71 КМ. Овим видом социјалне заштите обухваћено је 306 породица. Новчана помоћ се креће од 122,70 КМ за једночлано домаћинство до 231,35 КМ за домаћинство са 5 и више чланова. Министарство здравња и социјалне заштите учествује са 50 % у финансирању ове врсте социјалних давања. У структури корисника преовлађују једночлана домаћинства.

Додатак за помоћ и његу другог лица

Планирана средства од 1.620.000,00 КМ нису била довољна. Ребалансом су добијена додатна средства у износу од 1.888.844,00 КМ. Укупно је утрошено 1.880.807,40 КМ. Број корисника се повећао на 1.271 у 2013. години. Туђа њега износи 81,80 КМ за кориснике 2. категорије, односно 163,60 КМ за кориснике 1. категорије. Министарство здравља и социјалне заштите учествује са половином потребних средстава у финансирању ове ставке.

Једнократне новчане помоћи

Планирана су средства од 80.000,00 КМ. Ребалансом средства за једнократне новчане помоћи су умањена на 70.000 КМ. Утрошено је 51.347,40 КМ. Један дио рјешења није исплаћен због проблема око подизања готовине у локалном трезору. (дио октобра, новембар и децембар). Укупно је 870 лица добило једнократну новчану помоћ у просјечном износу од 59,02 КМ.

Домски смјештај

Утрошено је 307.275,97 КМ, што је за 7,17 % више него у претходној години. У 2013. години било је смјештено 46 лице, од тога је 7 лица смјештено у СР Србији.

Породични смјештај

Планирано је 116.952,00 КМ а утрошено је 106.273,91 КМ. Већина исплата хранитељским породицама врши се у готову на благајни Центра. Накнада за децембар 2013. није ушла у обрачун због недостатка готовине за исплату. Накнада за смјештај се кретала од 301,00 КМ до 700,00 КМ. Обухваћено је 22 лица у 2013. години.

Смјештај у властиту породицу

Утрошено је 199.619,50 КМ. Првобитно планирана средства буџета од 203.742,00 КМ. Овим видом социјалне заштите обухваћена су 120 лица.

Помоћ за огрев и одјећу

Овим правом су обухваћени сви корисници новчане помоћи. 312 лица је добило по 2 м дрва или по 150,00 КМ.

Здравствена заштита корисника

Планирано је за 2013. годину 228.000,00 КМ. Утршено је 191.563,21 КМ. Здравственом заштитом обухваћено је 246 лица. Министарство здравња и социјалне заштите учествује од 01.06.2012. са 50 % у финансирању ове ставке.

Љекарска комисија

Укупни планирани трошкови за рад љекарских комисија у 2013. години износе 42.000,00 КМ. Ребалансом буџета ова средсва су смањена на 35.000,00 КМ. Због повећаног обима рада комисија на крају године утрошено је 41.079,28 КМ.

Трошкови отпреме упутница

Утрошено је 68.464,07 КМ. На укупну суму помоћи и његе другог лица, новчане помоћи, смјештаја у властиту породицу и помоћи за огрев и одјећу плаћа се поштарина од 2,5 %. Ова ставка садржи и трошкове штампања упутница у Бања Луци. Корисницима који су доставили текуће рачуне исплата се врши преко комерцијалних банака. Таквих корисника је око 450.

ОБРАЂИВАЧ

ЈУ ЦЕНТАР ЗА СОЦИЈАЛНИ РАД

БИЈЕЉИНА