

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Трг краља Петра I број 9 Бијељина** Тел: ++387 (0) 55/224-511, Факс: ++381 (0) 55/224-510, ЈИБ 4402025790001  e-mаil: turistbn@gmail.com **www.bijeljinaturizam.com** |

**ИЗВЈЕШТАЈ О РАДУ ТУРИСТИЧКЕ ОРГАНИЗАЦИЈЕ БИЈЕЉИНА**

**ЗА 2013. ГОДИНУ**

**БИЈЕЉИНА, ФЕБРУАР 2014. ГОДИНE**

Извјештај о раду

Закон о туризму РС донешен је у току 2011 године и исти детаљније регулише начин оснивања и рад Туристичких организација локаних заједница . Циљ оснивања ТО по закону о туризму РС су:

а) промоције туристичког производа Републике, односно јединице локалне самоуправе,

б) подстицања и унапређивања развоја постојећег туристичког производа,

в) подстицања и унапређивања развоја новог туристичког производа,

г) унапређивања и развијања свијести о значају туризма привредним, друштвеним, културним и мултипликативним ефектима туризма на цјелокупни привредни систем и

д) унапређивање општих услова боравка туриста и пружања информација туристима

а чланом 66 истог закона предвиђена је могућност да Туристичке организације могу, између осталог да организују манифестације и приредбе, продају сувенире, туристичке карте и брошуре, осим сопственог промотивног материјала.

Туристичка организација града Бијељина је почела са радом 02.10.2003. године, на основу Одлуке Скупштине општине Бијељина. Сједиште туристичке организације града Бијељина је Трг Краља Петра l карађорђевића 9.

Туристичка организациаја основана је ради вршења послова развоја, очувања и заштите туристичких вриједности града Бијељина.

Унутрашња структура Туристичке организације

РАДНО МЈЕСТО број радника стручна спрема

Директор 1 ВСС

Замјеник директора 1 ВСС

Рачуновођа 1 ВСС

Референт за маркетинг 4 ВСС

Технички секретар 1\_\_\_\_\_\_ ССС\_

УКУПНО 8

Управни одбор

Управни одбор Туристичке организације Бијељина има 5 чланова. У току 2013. године одржано је 16 сједница Управног одбора, донијето је 48 Одлукa и 5 Закључака. Све Одлуке и Закључци су донесени једногласно. Донесене Одлуке Управног одбора се тичу углавном проблематике пословања Туристичке организације и исте су имале за циљ да дефинишу тренутне и будуће циљеве рада директора и Туристичке организације у цјелини.

РЕАЛИЗАЦИЈА ПЛАНА РАДА ЗА 2013. ГОДИНУ

Из Програма рада за 2013. годину Туристичка организација Бијељина је реализовала већину активности.

У сврху промоције туристичког производа учествовали смо на следећим сајмовима и манифестацијама:

Традиционални сајам туризма у Љубљани који је одржан крајем јануара 2013. године био је прилика за промоцију туристичке понуде Семберије а уз подршку ТОРС-а. Низ контаката био је усмјерен на мотивацију Словеначких туристичких радника да узму учешће на сајму туризма у Бијељини.

У периоду од 07. до 10.02.2013. године, у Прагу је одржан Међународни сајам туризма на коме је Туристичка организација Бијељина узела учешће у сарадњи са Туристичком организацијом Републике Српске, са којима смо као гости Усточке регије имали свој излагачки простор.

Поред промоције туристичких потенцијала и манифестација одржан је и низ састанака са туристичким радницима и носиоцима политичких и других друштвених функција. Штанд ТОРС-а посјетио је господин Јарослав Фолдина, посланик у парламенту Чешке Републике. Господин Фолдина изразио је вољу да помогне у успостављању бољих пословних контаката између радника у туризму Чешке републике и Републике Српске. Павел Трајан, службеник у Пољском институту у Прагу, члан је тима за израду туристичке брошуре Републике Српске на Чешком, такође је посјетио штанд ТОРС-а. Он је том приликом најавио посјету Бијељини почетком априла 2013 године која је и реализована и израђена брошура на чешком и пољском језику. У Амбасади Босне и Херцеговине у Прагу 11.02.2013. године, уприличен је пријем за учеснике сајма из Босне и Херцеговине. Понуђена је подршка од стране Амбасадора идејама и пројектима који за циљ имају побољшање сарадње између Чешке Републике и Босне и Херцеговине. Директор Туристичке организације Бијељина прзентовао је сајам туризма у Бијељини, што је за резултат имало учешће неколико туроператера из Чешке на сајму туризма у Бијељини.

На позив организатора Међународног сајма туризма у Софији, Туристичка организација града Бијељина узела је учешће на том престижном сајму, средином фебруара 2013. године. Посјетиоцима сајма је подјељен пропагандни материјал са програмом активности Туристичке организације Бијељина и са позивом да исти узму учешће на тим манифестацијама. Уз помоћ сарадника из Бугарске посјећено је и неколико општина (Самоков, Благојевград...) и разговарано о могућностима за сарадњу прије свега у области туризма што обухвата представљање Семберије у Бугарској а и промоције туристичке понуде ових Бугарских општина на сајму туризма у Бијељини.

Након посјете Бугарској прилика је искориштена за посјету Грчкој. Остварен је контакт са представницима Туристичке организације Солуна. Разговарано је о интензивирању сарадње кроз промоцију Семберије у Солуну али исто тако и промоцију Солуна на сајму туризма у Бијељини. Након посјете Солуну, посјећена је Кавала гдје је предсједник градске скупштине организовао састанак представника градске управе задужених за туризам и за културу са директором ТО Бн. На састанку је било ријечи о наставку сарадње не само на пољу туризма и културе већ и спорта с обзиром да је предсједник градске скупштине Кавале и предсједник кошаркашког клуба овог града. Туристички радници су исказали заинтересованост за учешће на Бијељинском сајму туризма а разговарано је и о учешћу сликара овога града на умјетничкој колонији која је у организацији ТО Бн. Посјета Трикали је имала за циљ сусрет са сликарима овога града који су предходних година били гости Колоније, да се упути позив за учешће на истој те да се остваре и контакти са туристичким радницима овога града.

Од 21. до 24.02.2013. године, На позив ТОРС-а Туристичка организација града Бијељина узела је учешће на Међународном сајму туризма у Београду. На овом сајму присуствовало је више од хиљаду излагача из 45 земаља свијета. Туристичка понуда Семберије је представљена на штанду Туристичке организације Републике Српске заједно са Туристичким организацијама из Бања Луке, Лакташа, Приједора, Козарске Дубице, Бање Врућице, Дринића, Шипова, Источног Сарајева, Власенице, Зворника, а представило се и етно село „Котроманићево“ и рафтинг клуб Републике Српске. Посебну пажњу привлачило је Етно село Станишићи. Вјерски туризам на подручју Бијељине привукао је велику пажњу посјетилаца штанда. Интересовање је привлачио средњевјековни Манастир Тавна а и Манастирски комплекси новије градње.

На Београдском сајму, 22.02.2013. године, Туристичка организација Бијељина је промовисала свој град, његову гастро понуду, туристичке потенцијале и предстојеће манифестације, те представила дванаест различитих врста разгледница Бијељине, карту Бијељине, сувенире... Заједно са Туристичком организацијом Бијељина промовисао се ресторан „Ловац“ , посластичарница „Сан Марко“ и Бања Дворови. Организован је пригодан умјетнички програм у ком је учествовао хор „Либеро“. Специјалитети ресторана „Ловац“ гостима штанда додатно су привлачили пажњу. Била је то прилика да се гости презентације упознају са семберском кухињом. Током промоције одржан је низ састанака, између осталих, са представницима туристичке агенције „Кон-Тики“ из Београда са којом је потврђен наставак сарадње.

Почетком марта Туристичка организација Бијељина је остварила сарадњу са Средњом стручном школом из Јање с циљем обављања ученичке праксе за ученике одјељења туристичког смјера. Практична настава у Туристичкој организацији омогућава им да оно што су научили у теорији сада примијене практично кроз конкретне задатке. Имали су прилику да сарађују на изради брошура, туристичког водича, затим промотивног материјала као што су ДВД и разгледнице. Међу конкретним задацима је израда промотивног летка Манастира Тавна.

Почетком априла 2013 године, на позив организатора, Туристичка организација града Бијељина узела је учешће на сајму туризма у Нишу.

Као плод добре сарадње организатор је обезбједио бесплатан излагачки простор на коме су представљени туристички потенцијали Семберије.

19. – 20.04.2013. године, одржан је 4. Међународни сајам туризма и гастрокултуре „Бијељинатурист 2013“ у Етно селу „Станишићи“. Ове године учествовало је око 150 домаћих и страних излагача из десетак земаља свијета. Овај сајам је био прилика да се излагачи из иностранства упознају са туристичком понудом Семберије. Сајам је отворила министарка трговине и туризма Републике Српске Маида Ибришагић Хрстић, а у име града домаћина окупљене је поздравио предсједник Скупштине града Драган Ђурђевић. Излагачима, као и посјетиоцима се обратила и директорка Туристичке организације Републике Српске Нада Јовановић. Уз туристичке агенције и угоститељска предузећа, дио сајма су били произвођачи сувенира и предмета домаће радиности.

У организацији Туристичке организације Бијељина, на просторима Семберије, у периоду од 26.05.2013. до 02.06.2013. године одржала се 4. Међународна умјетничка колонија „Бродац – Дворови – Бијељина 2013“.

Манифестација је започела свечаним програмом 26.05.2013. године у Дому културе „Бродац“, а чије отварање је уприличио градоначелник Мићо Мићић.

На колонији је узело учешће 250 умјетника, од чега 120 сликара из Русије, Украјине, Македоније, Србије, Црне Горе, Бугарске, Грчке, Абхазије, Бјелорусије, Чешке, Словачке, Хрватске и Б и Х.

Сликари су били смјештени по сеоским домаћинствима у селима Бродац, Дворови и Тријешница као и у хотелу „Свети Стефан“. Током боравка имали су прилику за обилазак града Бијељине у оквиру чега им је уприличен пријем код градоначелника. Организовани су излети у Бањи Дворови, манастиру Тавна, етно селу „Станишићи“, дринским излетиштима...

Гости су имали прилику да сликају и да се друже, а и да упознају туристичке потенцијале Семберије. Организовано и неколико књижевних вечери у којима је узело учешће велики број пјесника. Организовани су и бројни концерти и фолклорни наступи који су употпунили умјетнички колорит. Колонија има и васпитно-образовну компоненту па је ове године већи број школа организовао групе својих ученика који су имали прилику да се друже и уче од светских умјетника који су били гости колоније.

Изложба слика организована је у Бродцу 31.05.2013. године, а 01.06.2013. године у галерији Центра за културу.

05. и 06.07.2013. године, на локацији „Пет језера“ у Бијељини, одржан је једанаести „Златни котлић Семберије 2013“ . Ове године је учествовало преко 70 такмичара из регије и окружења. На овогодишњем котлићу окупили су се спортски и привредни риболовци, а котлић је протекао у знаку рибе, рибље чорбе, трубача, тамбураша и доброг дружења. Организатори овогодишњег котлића су Туристичка организација Града Бијељина и Риболовачко удружење „Риба“, уз покровитељство Административне службе града. Туристичка организација Бијељина промовисала је ову манифестацију и ван Републике Српске, што потврђује знатан број учесника из Србије. Кроз ову манифестацију се промовише спортско-риболовни туризам на коме Туристичка организација интезивно ради.

28.07.2013.године на градском тргу у Бијељини је одржана Друга бијељинска 'Фићијада' на којој је изложено двадесетак аутомобила 'застава 750', популарних 'фића'. Манифестација је означила почетак обиљежавања "Пантелинских дана", који се организују уз крсну славу Бијељине - Светог Пантелејмона. "Фићијаду" су посјетили бројни гости из Републике Српске, Федерације БиХ, Србије, Њемачке, Швајцарске, Словеније и Аустрије. Повјерење људи који су прешли хиљаде километара обавезује Бијељину и Туристичку организацију, која је иначе и организатор ове манифестације, да наредних година направе још боље сусрете. Власници аутомобила имали су могућност да се током дана упознају са туристичким потенцијалима Бијељине те су, прво, имали дефиле градом, а потом су отишли на базене Бање Дворови, у Етно-село "Станишићи".

„Дринска регата 2013“ одржана је 04.08.2013. године. Учествовало је око 150 пловила са око 1.000 учесника који су пловили дуж 20 километара ријеке Дрине од Јање гдје је био старт до циља код Павловића моста. На старту регате 03.08. 2013 организовано је дружење за организаторе и учеснике који долазе дан раније. Поред уређења прилазног пута, постављања путоказа врши се и припрема и провјера пловила цивилне заштите и провјерава спремност свих служби укључених у ову манифестацију. Такође, службе задужене за безбједност учесника (цивилна заштита и рониоци) прошле су маршуту којом се пловило и обиљежиле су критична мјеста. Уочи старта регате извршено је евидентирање учесника. Учесници су упознати са правилима безбједности. На циљу регате организовано је дружење учесника и додјела симболичних награда.

Туристичка организација Бијељина, на позив ТОРС-а, учествовала је на 46. међународном сајму туризма у Новом Саду, септембра 2013. године. Један од највећих сајмова овог типа у региону окупио је око 160 излагача из Србије али и земаља из окружења: Аустрије, Мађарске, Словеније, БиХ, Републике Српске , Хрватске, Црне Горе и Македоније. На сајму су се представиле Туристичке организације, агенције , угоститељски објекти, произвођачи и дистрибутери угоститељске опреме и пића. Туристичка организација Бијељина се на овом сајму представила у склопу штанда Туристичке организације Републике Српске са промотивним материјалима Бијељине и бијељинских угоститељских објеката.

У 2013 години, сарадња са привредним субјектима у области угоститељства (Бања Дворови, Етно село „Станишићи“, ресторан „Ловац“ , „Глобус“ ) огледала се у њиховом активном учешћу на манифестацијама: Сајам туризма у Бијељини, умјетничка колонија,“Дринска регата“ и „Златни котлић“. Бања Дворови и ресторан „Ловац“ су учествовали заједно са Туристичком организацијом Бијељина на Сајму туризма у Београду. Хотел „Дрина“ и мотели „Перић“, „Лазић“ „Нено“ ,“Брђак“ дали су свој допринос у току трајања манифестација кроз адекватно формиране цијене за посјетиоце и учеснике из других градова и иностранства.

Туристичка организација има врло добру сарадњу са манастиром „Тавна“ с обзиром да велики број туриста који дође у Бијељину жели да посјети тај манастир. У 2013 години су радници ТОБН у улози туристичког водича пропратили 16 група туриста, углавном из Србије. У оквиру колоније један дан је организован излет умјетника у овај средњевјековни манастир. У трпезарији манастира организован је ручак а сликари су имали цјелодневну прилику да сликају у прелијепом амбијенту манастира као и у његовом окружењу.

Циљеви дефинисани Стратегијом развоја туризма општине Бијељине

за период 2012-2017.године реализовани у току 2013. године

Туристичка организација је у току 2013. Реализовала неке од стратешких циљева:

*Креирање интегрисане базе података о туристима на основу континуираног истраживања туристичке тражње.*

Један од приоритетних задатака Туристичке организације Бијељина је креирање интегрисане базе података на основу контнуираног истраживања туристичке тражње и формирања дестинацијског идентитета. У току 2013. Године забиљежен је пораст броја долазака туриста, као и броја ноћења, што је проузроковало и пораст укупних прихода угоститељско – туристичке дјелатности.

*Број туриста, ноћења и приход за 2012. и 2013.годину*

|  |  |  |
| --- | --- | --- |
| Назив | **01.01.2012. – 31.12.2012.** | **01.01.-31.12.2013.год** |
| Број долазака туриста | 17.976 | 21.798 |
| Број остварених ноћења | 40.276 | 44.028 |
| Приход од угоститељско-туристичке дјелатности | 13.241.397 КМ | 15.905.258 КМ |

*Број долазака и ноћења у смјештајним капацитетима за 2013.годину*

|  |  |  |  |
| --- | --- | --- | --- |
| Р.бр. | Назив објекта | Број ноћења | Број долазака |
| 1 | ХОТЕЛ „ДРИНА“-Минерва | 6936 | 3791 |
| 2 | ХОТЕЛ „СВ. СТЕФАН“ | 12297 | 1732 |
| 3 | ПРЕНОЋИШТЕ „МД ПЕРИЋ“ | 769 | 543 |
| 4 | МОТЕЛ „МОНАКО“ | 1584 | 1353 |
| 5 | МОТЕЛ „ШИЦО“ | 2171 | 1353 |
| 6 | ПРЕНОЋИШТЕ „ИНТЕРГАЈ“ | 523 | 484 |
| 7 | МОТЕЛ „ДЕСПОТОВИЋ“ | 615 | 385 |
| 8 | МОТЕЛ „ЗОКА“ | 27 | 27 |
| 9 | МОТЕЛ „НЕНО“ | 555 | 346 |
| 10 | МОТЕЛ „РИСТИЋ“ | 497 | 238 |
| 11 | ХОТЕЛ „ПИРГ“ | 13442 | 8383 |
| 12 | МОТЕЛ „БРАЋА ЛАЗИЋ“ | 628 | 527 |
| 13 | ПРЕНОЋИШТЕ „АZZURO“ | 1148 | 557 |
| 14 | ПАНСИОН „ИМА ДАНА“ | 1276 | 835 |
| 15 | ПРЕНОЋИШТЕ „БРЂАК ИЛИЈА“ | 874 | 875 |
| 16 | ПРЕНОЋИШТЕ „МАЛИ РАЈ“ | 176 | 141 |
| 17 | ГОСТИОНА СА ПРЕНОЋИШТЕМ „ЂОКОЋ“ | 510 | 297 |
|  | У К У П Н О | 44028 | 21798 |

*Организовање конкурса за избор дизајнерских рјешења сувенира Бијељине/Семберије.*

У протеклој години на веб страни ТО БН је објавила јавни позив за израду идејног рјешења сувенира Града Бијељине. На овом пољу планира се наставак активности како би се употпунила понуда сувенира у смислу разноврсности, броја и квалитета.

*Развијање интернет портала Туристичке организације Бијељина. Промоција туриситичког производа на друштвеним мрежама.*

2013-е године је урађена је нова web страница, која поред линкова садржи и видео записе. Сајт се редовно ажурира вијестима и најавама активности у Туристичкој организацији Бијељина и туристичкој привреди града. Поред новог сајта урађена је Facebook страницa Туристичке организације Бијељина.

*Активности директног маркетинга (привредни субјекти, удружења, образовне установе итд.)*

У протеклом периоду ТОБН је остварила сарадњу Привредном комором подружница Бијељина, као и са бројним хотелима, мотелима и ресторанима на подручју града, удружењима грађана, као привредним субјектима који су у индиректној вези са развојем туризма. Такође је остварена сарадња са СШЦ из Јање-Одјељење за угоститељство и туризам који су били ангажовани на сајму туризма и гастро културе „Бијељинатурист“, али и похађали и практичну наставу у просторијама Туристичке организације.

*Едукација запослених у Туристичкој организацији Бијељина*

Министарство трговине и туризма је упутило јавни позив за обуку туристичких водича и ТОБН ће узети активно учешће у обуци и верификовњу потенцијалних кандидата у наредном периду.

*Израда туристичког инфо центра са сувенирницом*

ТОБН је опремила и извршила све неопходне припреме за отварање Инфо центра и сувенирнице на Тргу краља Петра Карађорђевића бр.9.

*Туристичка сигнализација*

ТОБН је у сарадњи са Градом Бијељина уз подршку Министарства трговине и туризма 2012-е године започела постављање туристичке сигнализације. 2013. године смо заједно са Комисијом за израду пројеката Административне службе Града Бијељина конкурисали према Министарству трговине и туризма за додјелу средстава за наставак започете активности постављања туристичке сигнализације у граду и околини.

ФИНАНСИЈСКИ ИЗВЈЕШТАЈ ТУРИСТИЧКЕ ОРГАНИЗАЦИЈЕ ЗА 2013. ГОДИНУ

Туристичка организација Бијељина послује као потрошачка јединица у склопу трезорског система буџета општине Бијељина.

У 2013. години реализована су средства у износу од 383.359,68 КМ.

За бруто плате запослених реализовано је 153.114,52 КМ. Ставка „бруто накнаде запослених“ ( топли оброк, регрес, огрев, зимница, превоз радника са припадајућим порезима и доприносима) реализована је у износу од 46.586,88 КМ.

За трошкове комуналних услуга (услуге коришћења телефона, интернета и др.) потрошено је 6.607,68 КМ.

Ставка „набавка материјала“ (расходи за канцеларијски материјал) реализована је у износу од 2.414,31 КМ, а трошкови текућег одржавања у износу од 460,90 КМ.

Путни трошкови су расходи по основу путовања и смјештаја у земљи и иностранству (расходи по основу дневница за службена путовања у земљи и иностранству, расходи по основу смјештаја и хране на службеним путовањима у земљи и иностранству, расходи по основу превоза личним возилима на службеним путовањима у земљи и иностранству, расходи по основу утрошка горива и остали расходи по основу службених путовања) и реализовани су у износу од 13.851,64 КМ.

Расходи за стручне услуге (расходи за услуге информисања и медија,за правне и административне услуге, компјутерске услуге и др.) износе 13.328,87 КМ.

Ставка „остали непоменути расходи“ обухвата расходе по основу уговорених услуга- унапређење туристичке понуде, организација манифестација умјетничка колонија,“Златни котлић“, „Дринска регата“ ,расходе за бруто накнаде члановима Управног одбора, расходе по основу репрезентације, расходе по судским рјешењима и остале непоменуте расходе и реализована је у износу од 144.275,70 КМ.

Ставка „набавка опреме“ реализована је у износу од 6.689,14 КМ.

Ставка ''Издаци за набавку сталне имовине – сувенири'' реализована је у износу од 2.248,89КМ.

Назив потрошачке јединице: Туристичка организација

Број ПЈТ: 0005510

Фонд 01

|  |  |  |  |  |  |
| --- | --- | --- | --- | --- | --- |
|  |  |  |  | ПЛАН БУЏЕТА 2013.Г. | РЕАЛИЗАЦИЈА |
| 4 1 |  |  | ТЕКУЋИ РАСХОДИ | 340.491,00 | 380.640,50 |
|  | 411 |  | Расходи за лична примања | 200.706,00 | 199.701,40 |
|  |  | 411100 | Бруто плате запослених | 160.573,00 | 153.114,52 |
|  |  | 411200 | Бруто накнаде запослених | 40.133,00 | 46.586,88 |
|  | 412 |  | Расходи за коришћење роба и услуга | 139.785,00 | 180.939,10 |
|  |  | 412200 | Трошкови комуналних услуга | 6.530,00 | 6.607.68 |
|  |  | 412300 | Набавка материјала | 3.700,00 | 2.414,31 |
|  |  | 412500 | Трошкови текућег одржавања | 800,00 | 460,90 |
|  |  | 412600 | Путни трошкови | 16.500,00 | 13.851,64 |
|  |  | 412700 | Расходи за стручне услуге | 10.000,00 | 13.328,87 |
|  |  | 412900 | Остали непоменути расходи | 77.380,00 | 119.400,70 |
|  |  | 412900 | Остали непоменути расходи | 24.875,00 | 24.875,00 |
| 51 |  |  | КАПИТАЛНИ РАСХОДИ | 1.000,00 | 8.938,03 |
|  | 511 |  | Трошкови за набавку сталних средстава | 1.000,00 | 8.938,03 |
|  |  | 511300 | Набавка опреме | 1.000,00 | 6.689,14 |
|  |  | 514111 | Издаци за набавку сталне имовине |  | 2.248,89 |
| УКУПНО ТУРИСТИЧКА ОРГАНИЗАЦИЈА | | | | 341.491,00 | 389.578,53 |  |  |

Разлика између Плана буџета за 2013.г. и реализације буџета надокнађена је ребалансом буџета и закључком Градоначелника града Бијељине број: 02-014-1-143/14 од 12.02.2014.г.

Фонд 03 су средства донација

|  |  |  |  |  |
| --- | --- | --- | --- | --- |
|  |  | 412600 | Путни трошкови | 1.400,00 |
| У К У П Н О | | | | 1.400,00 |

ФИНАНСИЈСКИ ИЗВЈЕШТАЈ ПО ПОЈЕДИНАЧНО УТВРЂЕНИМ ЗАДАЦИМА

* Међународни сајам туризма у Љубљани – 870,00 КМ
* Међународни сајам туризма у Прагу- 380,00 КМ
* Међународни сајам туризма у Београду - 410,00 КМ
* Посјета Софији, Солун – 2.735,00 КМ
* Међународни сајам туризма у Нишу – 485,00 КМ
* Трећи међународни сајам туризма и гастрокултуре

„Бијељинатурист 2013“- 26.785,00 КМ

* Међународна умјетничка колонија „Бродац-Дворови-Бијељина 2013“ – 42.485,00 КМ
* „ Златни котлић Семберије 2013 „ – 5.590,00 КМ
* Бијељинска фићијада 2013 – 1.435,00 КМ
* Дринска регата 2013 – 9.730,00 КМ
* Међународни сајам лова,риболова,спорта и туризма „ЛОРИСТ 2013“ Нови Сад – 245,00 КМ
* Посјета Марибору – 650,00КМ
* Посјета манифстцији ''Трстеник на Морави 2013'' – 290,00КМ
* Посјета Златибору (промоција туристичке понуде) – 675,00КМ.

Законом о боравишној такси Републике Српске (Сл. гласник РС 78/11) регулисана је расподјела прихода по основу боравишне таксе и то у корист туристичких организација,односно буџета локалне самоуправе 80 %,према Туристичкој организацији Републике Српске 20%.

Приходи по основу боравишне таксе у 2011. години износили су 39.746,60 КМ, док су исти у 2012. години износили 53.824,44 КМ што је за 26,16% више, а у 2013.године износе 56.333,76КМ што је за 4,454% више него у 2012.г., а за 29,445% вуше него у 2011.г.

Боравишна такса на подручију нашег града повећава се сваке године, што је показатељ да град Бијељина са околином постаје интересантан како за људе који долазе у Бијељине као туристи тако и за пословне субјекте који остварују сарадњу са привредницима нашег подручија.

Број: 203/14 в.д.Директор Туристичке организације

Датум: 28.02.2014.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јован Љубојевић