ПРИЈЕДЛОГ

На основу члана 30. став 1. алинеја 7. Закона о локалној самoуправи („Службени гласник Републике Српске“, број: 101/04, 42/05, 118/05 и 98/13), члана 29. и 30. Закона о уређењу простора и грађењу („Службени гласник Републике Српске“, број: 55/10), а у вези са чланом 7. Правилника о садржају, начину израде и доношења документа просторног уређења („Службени гласник Републике Српске“, број: 59/11), члана 38. став 2. тачка е) Статута Града Бијељине („Службени гласник Града Бијељина“, број: 8/13 и 27/13), Скупштина Града Бијељина на\_\_ сједници одржаној дана \_\_\_\_\_\_\_\_\_\_2014. године, донијела је

**О Д Л У К У**

**О УСВАЈАЊУ ИЗМЈЕНЕ И ДОПУНЕ РЕГУЛАЦИОНОГ ПЛАНА „ИНДУСТРИЈСКА ЗОНА 1“ У БИЈЕЉИНИ**

Члан 1.

Усваја се Измјена и допуна регулационог плана „Индустријска зона 1“ у Бијељини, урађен од стране носиоца израде планског документа, ЈП "Дирекција за изградњу и развој града" д.о.о. Бијељина, децембра 2013. године.

Члан 2.

Измјена и допуна регулационог плана „Индустријска зона 1“ у Бијељини садржи текстуални и графички дио.

I) Текстуални део измене и допуне регулационог плана „Индустријска зона 1“ у Бијељини састоји се од следећих поглавља:

a. Уводни дио;

b. Стање организације, уређења и коришћења простора;

c. Потребе, могућности и циљеви организације, уређења и коришћења простора;

d. План организације, уређења и коришћења простора - пројекција изградње и уређења простора;

e. Одредбе и смјернице за спровођење плана.

II) Графички дио измјене и допуне плана састоји се од сљедећих графичких прилога:

1. Копија катастарског плана Р=1:1000;

2. Копија катастарског плана са приказом имовинског статуса земљишта Р=1:1000;

3. Извод из ревизије и измјене урбанистичког плана Града Бијељина и просторног плана општине Бијељина Р=1:2000;

4. Инжењерско-геолошка карта Р=1:2000;

5. План саобраћаја Р=1:1000;

6. План парцелације Р=1:1000;

2.

7. План просторне организације Р=1:1000;

8. План регулационих и грађевинских линија Р=1:1000;

9. План електроенергетске и ТТ инфраструктуре Р=1:1000;

10. План хидротехничке инфраструктуре Р=1:1000;

11. Топлификација и гасификација Р=1:1000;

12. Заштита животне средине и вањско уређење Р=1:1000.

Члан 3.

Измјена и допуна регулационог плана "Индустријска зона 1" у Бијељини урађена је од стране ЈП "Дирекција за изградњу и развој града" д.о.о. Бијељина, децембра 2013. године.

Члан 4.

О провођењу ове Одлуке стараће се надлежни орган јединице локалне самоуправе надлежан за послове просторног уређења - Одјељење за просторно уређење Градске управе Града Бијељина.

Члан 5.

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

Број: 01-022- /14 П Р Е Д С Ј Е Д Н И К

Б и ј е љ и н а, СКУПШТИНЕ ГРАДА БИЈЕЉИНА

Датум, \_\_\_\_\_\_\_\_\_\_\_\_\_2014. године

Драган Ђурђевић

**ОБРАЗЛОЖЕЊЕ**

**ПРАВНИ ОСНОВ ЗА ДОНОШЕЊЕ ОДЛУКЕ**

Правни основ за доношење Одлуке садржан је у члану 26. и 41. Закона о уређењу простора и грађењу-Службени гласник Републике Српске број 55/10, и члана 38. став 2. тачка е. Статута Града Бијељине-*Службени гласник града Бијељине број 8/13*.

Извод из примењиваних чланова:

ЗАКОН О УРЕЂЕЊУ ПРОСТОРА И ГРАЂЕЊУ, члан 26.: „(1) регулациони план се доноси за претежно изграђена урбана подручја, при чему је нужно детаљно дефинисати услове пројектовања и изградње нових објеката, као и за подручја од општег интереса јединице локалне самоуправе за развој привреде, или изградњу објеката друштвене инфраструктуре.

(2) Регулациони план утврђује: намену површина, намену и спратност објеката, густину насељености и коефицијент изграђености, коефицијент искоришћености, нивелационе податке, регулацуоне и грађевинске линије, валоризацију постојећих објеката и предлог мера и интервенција, уређење слободних површина, урбанистичко-техничке услове за пројектовање и извођење, услове за израду урбанистичких пројеката, облик и димензије грађевинских парцела (план парцелације), податке о власничком статусу земљишта, услове уређења грађевинског земљишта, изградњу објеката и мреже комуналне, енергетске и саобраћајне инфраструктуре, мере заштите културно-историјског и природног наслеђа, мере заштите становника и материјалних добара од природних и других непогода, мере за уклањање архитектонских баријера, мере за заштиту животне средине, економску валоризацију плана.

(3) Основа за израду регулационог плана је зонинг план, или урбанистички план."

ЗАКОБ О ЛОКАЛНОЈ САМОУПРАВИ, члан 30, став 1, алинеја 7.:

"Скупштина града је орган одлучивања и креирања политике града. Њене најважније надлежности су следеће: -доноси спроведбене планове."

СТАТУТ ГРАДА БИЈЕЉИНЕ, члан 38. став 2. тачка е.:

"-доноси спроведбене планове."

**РАЗЛОЗИ ЗА ДОНОШЕЊЕ ОДЛУКЕ**

Одлука о приступању изради Нацрта Измене и допуне регулационог плана „Индустријска зона 1“ у Бијељини, која је усвојена од стране Скупштине града Бијељине-Службени гласник општине Бијељина број 15/12, доноси се након обављене расправе 02.09.2013.године, на V седници Савета за праћење израдепросторно-планске документације. Носилац припреме плана, Одељење за просторно уређење, добило је од стране носиоца израде, ј.п."Дирекција за планирање и изградњу града" д.о.о.Бијељина, нацрт Измене и допуне Регулационог плана. након тога је, 02.09.2013.године одржана V седница Савета за праћење израдепросторно-планске документације, на којој је усвојен закључак о наставку процедуре за усвајање нацрта.

У периоду од 18.11.2013.-17.12.2013.године био је јавни увид у нацрт измене и допуне регулационог плана. Након тога је, дана 20.12.2013.године спроведена стручна расправа, у складу са чланом 39. Закона о уређењу простора и грађењу-Службени гласник Републике Српске број 55/10, те је по одржаној стручној расправи утврђен предлог измене и допуне регулационог плана у складу са закључцима са расправе.

Пошто је план прошао сву законску процедуру, предлог нацрта плана се прослеђује Скупштини на усвајање.

**ФИНАНСИЈСКА СРЕДСТВА**

Финансијска средства потребна за доношење и спровођење ове Одлуке обезбеђена су из буџета Града Бијељине.

ОБРАЂИВАЧ:

ОДЕЉЕЊЕ ЗА ПРОСТОРНО УРЕЂЕЊЕ

АСГ БИЈЕЉИНЕ

**Градоначелник Бијељине утврдио је ПРИЈЕДЛОГ ОДЛУКЕ О УСВАЈАЊУ ИЗМЈЕНЕ И ДОПУНЕ РЕГУЛАЦИОНОГ ПЛАНА „ИНДУСТРИЈСКА ЗОНА 1“ У БИЈЕЉИНИ, те га упућује Скупштини Града на претрес и усвајање.**

**ГРАДОНАЧЕЛНИК ГРАДА БИЈЕЉИИНА**